На основу решења о банкротству стечајног судије Привредног суда у Ужицу Ст. бр. 17/2011 од 04.08.2011. године, у складу са члановима 131. 132. и 133. Закона о стечају („Службени гласник РС“ број 104/2009), и у складу са Националним стандардом број 5 о начину и поступку продаје имовине стечајних дужника и сагласности Одбора поверилаца од 24.10.2016. године, стечајни управник стечајног дужника **Општа земљорадничка задруга *НОВО ЈАСЕНОВО* из Јасенова**

**ОГЛАШАВА**

**Прикупљање понуда ради продаје имовине непосредном погодбом**

# Предмет продаје је непокретна и покретна имовина стеч. дужника по следећим целинама:

|  |
| --- |
| **Целина бр. 1.** Објекат кожне конфекције и галантерије бр. 1, са земљиштем на кат. парцели 934/2, уписан у листу непокретности 227 КО Јасеново са опремом по спецификацији у прилогу продајне документације. Објекат има одобрење за употребу.  **Процењена вредност: 8.846.647,00 дин; Депозит: 1.769.329,40 дин; Откуп док. 20.000,00 дин.** |
| **Целина бр. 2.** Пословна - Управна зграда бр. 2, Тавански простор у поткровљу зграде угоститељства бр. 1, Котларница са депоом, изграђени на кат. парцели 931/2, уписани у Листу непокретности 227 КО Јасеново са опремом по спецификацији у прилогу продајне документације. Објекти изграђени без одобрења за градњу, и  - Објекат недефинисане намене са дрвеном шупом и пољским тоалетом на кат. парцели 1006/2 КО Јасеново и Објекат Кланице са депоом изграђене делом на кат. парцели 1017 а делом на кат. парцели 1029 КО Јасеново, са опремом по спецификацији у прилогу продајне документације.  **Процењена вредност: 3.005.732,00 дин; Депозит: 601.146,40 дин; Откуп докум. 10.000,00 дин.** |
| **Целина бр. 3.** Пољопривредно земљиште на кат. парцелама број 912/2, 912/3, 913/6, 913/7, 937/2, 192/1,1003/2 и 1017 по врсти пољопривредно и остало земљиште, уписано у листу непокретности 227 КО Јасеново, облик својине - задружна, обим удела 1/1,  - Сувласнички удео од 30/810 идеалних делова земљишта на кат. парцелама број 809, 826/1, 826/2, 826/3, 831 и 855 по врсти пољопривредно и шумско земљиште уписано у листу непокретности број 74 КО Јасеново, облик својине - задружна, обим удела 30/810,  - Сувласнички удео од 7/8 идеалних делова земљишта на кат. парцели број 798, потес - Велико Брдо по врсти - остало земљиште уписано у листу непокретности број 195 КО Јасеново, облик својине - задружна, обим удела 7/8.  **Процењена вредност: 2.121.602,00 дин; Депозит: 424.320,40 дин; Откуп докум. 5.000,00 дин.** |

**Процењена вредност имовине није минимално прихватљива вредност, нити је на други начин обавезујућа или опредељујућа за понуђача приликом одређивања висине понуде.**

Право на учешће у поступку продаје имају сва правна и физичка лица која:

1. након добијања профактуре, изврше уплату ради откупа продајне документације у напред одређеним износима по продајним целинама. Профактура се може преузети на адреси стечајног дужника сваког радног дана у периоду од 08 до 15 часова, уз обавезну најаву стечајном управнику;
2. уплате депозит на текући рачун стечајног дужника број: **355-3200100081-84** који се води код Војвођанске банке а. д. Нови Сад, или положе неопозиву првокласну банкарску гаранцију наплативу на први позив, најкасније 5 радних дана пре одржавања продаје (рок за уплату депозита је **15.04.2019.** године). У случају да се као депозит положи првокласна банкарска гаранција, оригинал исте се ради провере мора доставити искључиво лично стечајном управнику, најкасније **15.04.2019. године до 15,00** часова по београдском времену (GMT+1). У обзир ће се узети само банкарске гаранције које пристигну на назначену адресу у назначено време;
3. потпишу изјаву о губитку права на повраћај депозита. Изјава чини саставни део продајне документације.

Након уплате депозита, а најкасније 5 дана пре јавног отварања понуда, потенцијални купци, ради правовремене евиденције, морају предати стечајном управнику пријаву за учешће на продаји. У случају да је потенцијални купац који предаје пријаву правно лице, управнику се доставља и извод из регистрације и ОП образац.

Имовина се купује у виђеном стању и може се разгледати након откупа продајне документације, сваким радним даном од 08 до 15 часова а најкасније пет радних дана пре заказане продаје (уз претходну најаву стечајном управнику).

**Затворене понуде достављају се на адресу канцеларије стечајног управника ул. Карађорђева 69, Нова Варош. Крајњи рок за достављање понуда је 22.04.2019. године до 12,00 часова.**

У разматрање ће се узети само понуде у писаној форми, достављене у запечаћеним ковертама са назнаком „Понуда“ на коверти, називом стечајног дужника и позивом на имовинску целину на коју се понуда односи, а које пристигну на назначену адресу до назначеног времена.

Запечаћена коверта треба да садржи:

* пријаву за учешће у поступку јавног прикупљања понуда;
* потписану понуду, уз навођење јасно одређеног износа за куповину предмета продаје;
* доказ о уплати депозита или копију банкарске гаранције;
* потписану изјаву о губитку права на повраћај депозита;
* извод из регистра привредних субјеката и ОП образац, ако се као купац јавља правно лице;
* овлашћење за заступање у поступку продаје, оверено код суда (за пуномоћнике);

Стечајни управник неће разматрати понуде које не садрже јасно одређен износ на који понуда гласи, понуде које се позивају на неку другу понуду, понуде дате под условом, понуде које се позивају на услове који нису предвиђени у продајној документацији и огласу, као и понуде уз које није положен депозит у предвиђеном року.

**Јавно отварање понуда одржаће се дана 22.04.2019. године у 12.15 часова (15 минута по истеку времена за прикупљање понуда) на адреси канцеларије стечајног управника ул. Карађорђева 69, Нова Варош, у присуству комисије за отварање понуда.**

Позивају се понуђачи, као и чланови одбора поверилаца да присуствују отварању понуда. Отварању понуда приступиће се и ако чланови одбора поверилаца или неко од понуђача не присуствује продаји.

Стечајни управник спроводи јавно прикупљање понуда тако што:

1. чита правила у поступку јавног прикупљања понуда,
2. отвара достављене понуде,
3. рангира понуђаче према висини достављених понуда,
4. одржава ред на јавном прикупљању понуда,
5. проглашава најбољег понуђача за купца, уколико је највиша понуђена цена изнад 50% од процењене вредности предмета продаје,
6. доставља понуду најбољег понуђача одбору поверилаца на изјашњење, уколико је иста нижа од 50% од процењене вредности предмета продаје,
7. потписује записник.

Стечајни управник је дужан да прихвати највишу достављену понуду, уколико је иста изнад 50% од процењене вредности предмета продаје. Ако највиша достављена понуда износи мање од 50% од процењене вредности предмета продаје, стечајни управник је дужан да пре прихватања такве понуде добије сагласност одбора поверилаца.

У случају да на јавном прикупљању понуда победи купац који је депозит обезбедио банкарском гаранцијом, исти мора уплатити износ депозита на рачун стечајног дужника, у року од 2 радна дана од дана пријема обавештења о прихватању понуде, а пре потписивања купопродајног уговора, након чега ће му бити враћена гаранција.

Купопродајни уговор се потписује у року од 3 радна дана од дана пријема обавештења о прихватању понуде. Проглашени купац је дужан да уплати преостали износ купопродајне цене у року од 15 дана од дана потписивања купопродајног уговора.

Стечајни управник ће вратити депозит сваком понуђачу чија понуда не буде прихваћена, у року од осам дана од дана јавног отварања понуда. Понуђач губи право на повраћај депозита уколико:

* не поднесе понуду, или поднесе понуду која не садржи обавезне елементе,
* не потпише купопродајни уговор, или
* буде проглашен за купца, а не уплати купопродајну цену у предвиђеном року и на прописани начин.

Порезе и трошкове који произлазе из закљученог купопродајног уговора у целости сноси купац.

Стечајни управник: Петрашин Василић, контакт телефон: 064/4677771, E-mail: pvasilic@gmail.com